Duxtt Zon'var! Mon'xantlem!
 Pirayechea 24vea vorsant tacho-mhozo sombond zull'lo. Tednachean dog-ui ixtt zale. Hech ixttagotichea bandpasan to amger, hanv tanger yeunk-vochunk lagle. "Family friends" zale.
 Hea mhojea ixttak ek bhoinn asa. Sov mhoine fattim tichem logn zalam. Tichea lognachea dobajea disa, mhaka udok legit piyeunk vell naslo. Torui, vellant vell kaddun, mhojea ghorcheam vangdda hanv tichea lognak hajir zal'lom. Ani tichea tea lognachea poileach disa, 'tum tacho ani to tuzo fuddar sukhi korunk pavum, hech mhoje anvdde' oxea utramni hanvem tika 'wish' kel'li tacho mhaka ghott ugddas asa.
 ". . . Tum amcho 'family friend'. . . bhavacho ixtt. . . tantuntlea tantum dadlo monis. Dekhunuch mhojea kazari jivitantli gozal sangtam tuka. Duddu farik korun kuddi dhondeache bazarantle ostorexim nhidpi dadlo legit, itlea murkhponnan tiche kuddiche bhognnar korcho na. Protek rati, apnnak konn tori marunk ietolea porim mhoje kuddir zhuddon ietalo, ani kuddichem dhadosponn bhogche khatir mhojea jivachi beporva korun, ran'votti zon'varam poros-ui paxtt avtikayen vagtalo. To itlea murkhponnan bhog gheta mhonnosor, mhozo jiv ordo mel'lo zatalo. Kazar zavn attuch disamni mhaka, fuddarak ratich ievchi nhoi oxem dislem. Punn mhoje khuxe add, ratichi ghovachi murkhponnachi vagnnuk-ui chukounk vattui meklli nasli. Kazarak pondra dis zatoch, sollavea disa hanvem taka tachi ratichi vagnnuk bodlunk sanglem. Punn te ani fuddlea-i ratink koslench boreponn ailem na. Ailole rati tachem tem ran'vottponn anik sonsunk nozo zatoch, mhojem mon taka vittelem. . . tacho dves korunk laglem. Dekhun, kazarak don mhoine bhorche poilinch hanvem taka sanglem: "Mhaka, tujea vangdda tuji potinn mhunn jiyevpachi khuxi nam. Tachea mukhamollak pollelear, mhojem sangnnem tacher kosloch probhav-ui korina na mhunn distalem. Hanvem mhojeo gorjecheo vostu ghetleo, taka ani tachea ghorak fatt korun. . . " Tinnem aplea hatant axil'lea kofichea kopak tondd lavun sogli ofi sompoili.
 "Sodeak hanv Mobrar eka bongleant sirvidorachi chakri kortam. Goroz to bazar vhorunk mhonnun Moddganvam ailolim. " Uprant aple ghoddialir nodor marun tinnem mhozo nirop ghetlo.
 Tichea tonddantlean aikol'le tichech kazari jivitache ghoddnnecher mhozo kitlosoch vell visvasuch bosona zalo. Ani itlo vell apli khoboruch korunk na mhunn nivun thondd zal'le chayecho glas tonddak laitoch, tea glasant mhaka halinch, mhojeach ganvant aikol'le ghoddnneantlea bapui-dhuvechea mukhamollancho bhas zalo.
 Mon'xak 'rational animal' mhonntat. Tache 'rationality'-ikuch lagun to heram zon'varam poros vegllo-agllo tharta. Punn tache bhitorlem zon'var apli 'rationality' visorta tendam, monis khorea orthan zon'var zata. Ekdom apli 'rationality' naslolea zon'varanchea panvddear ietoch, to koso nachot-vagot hacho sumar kaddunk zaina. Tache te obhodr (wicked) vagnnuken to bolatkari zaum ieta. . . khuni zaum ieta. . . tantuntlean to somazache nodren apleakuch bhairaita. . . apleach khas mon'xam kodde aslole bore sombond tunttoun uddoita.
 Mon'xachi 'rationality' sanddta vo to apunn zaun ti visorta tednam, mon'xache bhitor aslolem tem zon'var kitlem mhunnon duxtt asta nhoi? Nigtench logn zal'lea zoddpeak legit ekameka pasun pois korta mhonnlear kitem?
 Subscribe to: Post Comments (Atom)
- ► 2013 (42)
- ► 2012 (16)
- ► 2011 (20)
- ► 2010 (21)
- ► 2009 (26)
(29)
(14)
- Duxtt Zon'var! Mon'xantlem!
 - Mel'le Kuddik Okman Ho?
 - Gõykar Orde Tokleche?
 - Favona Tem Mellona?
 - Obsoegank Guneanvkari Konn?
 - 'Tum Konknni Pustok Kiteak Kaddina? '
- gõYkarancho Otmo!
 - Mon'xachem Mol Kitem?
 - ▼ July (14)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 